  Анжелика Тихонова корреспондент Удмуртиысь куасэн бызьылӥсь Сергей Ардашев Россилэн чемпионатаз классика амалэн спринтын кыкетӥ луиз. Со сярысь Удмуртиысь Спортъя дасяськонъя центрлэн «Вконтакте» мерлыко вотэсысь бамез ивортэ. Сергей Ардашев Тюмень улосвылысь Андрей Парфёновлы гинэ ӧжыт келяз. Куинетӥ луиз Санкт-Петербургысь Андрей Краснов. Куасэн бызьылонъя Россилэн чемпионатэз Архангельск улосвылысь Кононовская гуртын Куасэн бызьылонъя «Малиновка» спортъя центрын ортче. Тодэ вайытом, Удмуртиысь биатлонист Владимир Семаков Россилэн чемпионэз луиз.  Тегъёс: Спорт Удмуртия Россия куасэнбызьылон  